**Szikszó Város Önkormányzata, pályázat útján elnyerhető,**

**tanulmányi ösztöndíjat hirdet**

**a 2021/2022. tanévre, 10 hónapra, három kategóriában.**

*I. Kategória*: a felsőoktatásban nappali tagozaton osztatlan (egyetemi szintű), vagy MA képzésben résztvevők számára.

*II. Kategória*: a felsőoktatásban nappali tagozaton BA képzésben résztvevők számára.

*III. Kategória*: középiskolai képzésben résztvevők számára.

A pályázat benyújtásának feltétele még a kategóriának megfelelő tanulói jogviszony igazolása mellett a pályázat alapjául szolgáló félév kezdetén a pályázó részére meglévő, s azóta fennálló szikszói állandó bejelentett lakcím.(Igazolása a lakcímkártya másolatával.)

Középiskolásnak az tekintendő, aki a középiskola 9. évfolyamát elkezdte. (Aki ettől fiatalabb, az középiskolába járó, általános iskolás korúnak minősül.)

**A pályázat díjazása:**

 **I. Kategória: Egy díjazott, Nettó 30.000.-Ft./hó.**

 **II. Kategória: Egy díjazott, Nettó 20.000.-Ft./hó.**

 **III. Kategória: Egy díjazott, Nettó 10.000.-Ft./hó.**

Szikszó Város Önkormányzat Képviselő-testülete különdíjat adhat annak a pályázónak, aki erre a pályázatra benyújtotta a kérelmét és tanulmányi eredménye, valamint közösségi munkája, vagy Szikszó város érdekében végzett kiemelkedő tevékenysége alapján különdíjban részesíthető.

Bírálati szempontok kategóriánként:

1. A 2020/2021. tanév II. félévének tanulmányi átlaga. A leckekönyv eredményeinek, középiskolások esetén a bizonyítvány eredményeinek átlaga. A pályázat mellékleteként, másolatként benyújtandó.

A felsőoktatásban I. évfolyamot kezdők utolsó éves középiskolai bizonyítványuk eredményével a III. Kategóriában indulhatnak.

1. A tudományos munkák (TDK, OTDK, demonstrátor), középiskolások esetén *az előző két év folyamán szerzett* országos vagy megyei tanulmányi és sportversenyeken elért eredmények prezentálása.

A pályázat mellékleteként, másolatként benyújtandó.

1. A pályázó ***előző két év folyamán szerzett*** tanulmányi vagy tudományos tevékenysége értékeléseként kapott elismerés (ugyanazon teljesítmény csak egyszer vehető figyelembe a pontozásnál). Államilag elismert nyelvvizsga. Több nyelvvizsga esetén minden nyelvvizsga értékelendő. A pályázat mellékleteként, másolatként benyújtandó.

Értékelés:

 Bírálati szempontonként elérhető maximum 10 pont, összesen maximum 30 pont.

* I. – II. Kategória/1.: 4,0 tanulmányi átlag 5 pont,

 4,2 - „ - 6 pont,

 4,4 - „ - 7 pont,

 4,6 - „ - 8 pont,

 4,8 - „ - 9 pont,

 5,0 - „ - 10 pont,

 a kerekítés szabályai szerint.

* III. Kategória/1.: 4,5 tanulmányi átlag 5 pont,

 4,6 - „ - 6 pont,

 4,7 - „ - 7 pont,

 4,8 - „ - 8 pont,

 4,9 - „ - 9 pont,

 5,0 - „ - 10 pont,

 a kerekítés szabályai szerint.

* I. – II. Kategória/2.:

 részvétel intézményi TDK versenyen 2 pont,

 intézményi TDK I. helyezés, további 2 pont,

 részvétel az OTDK versenyen, további 2 pont,

 OTDK I.-III. helyezés, további 2 pont,

* III. Kategória/2.:

 részvétel megyei tanulmányi és sportversenyen 2 pont,

 I.-III. helyezés - „ -, további 2 pont,

 részvétel országos - „ -, további 2 pont,

 V.-X. helyezés országos – „ - további 2 pont,

 I.-V. helyezés országos – „ - további 4 pont.

Az értékelés során a kategóriánként szerzett legmagasabb eredmények pontozandók!

* I.-III. Kategória/3.:

 intézményi elismerés 1 pont,

 intézményen kívüli elismerés 1 pont,

 alapfokú nyelvvizsga 1 pont,

 középfokú nyelvvizsga 3 pont,

 felsőfokú nyelvvizsga 5 pont

 ECDL vizsga 2 pont

*Minden tanulói jogviszonnyal rendelkező pályázó, aki a pályázati kiírásnak megfelel, kategóriánként egy alkalommal részesülhet tanulmányi ösztöndíjban, tehát ugyanaz a pályázó a középiskolai, később a felsőoktatásban nappali tagozaton BA képzésben, osztatlan, illetve MA képzésben részt vevők számára meghirdetett kategóriában is pályázhat.*

**A pályázatok benyújtási határideje: 2021. október 29. (péntek) 12:00**

**Módja:** személyesen, a Szikszói Közös Önkormányzati Hivatalban (3800. Szikszó, Kálvin tér 1.), Dr. Juhász Lilla hatósági ügyintézőnél, az ügyfélfogadási idő szerint, illetve e-mailen a juhasz.lilla@szikszo.hu címen.

A pályázat a személyes rész mellett tartalmazza a megpályázott kategória megnevezését s a bírálati szempontokban megfogalmazott eredmények igazolását.

A pályázat terjedelme maximum kettő A/4 oldal, 12 betűmérettel.

A pályázatok eredményhirdetése a benyújtási határidőt követő első rendes képviselő-testületi ülésen lesz.

A díjakat a pályázatban vállalt időtartamra az önkormányzat a pályázó nyilatkozata alapján minden hónap 10. napjáig utólag, havonta átutalással teljesíti a pályázó számlájára.

Amennyiben a pályázó tanulmányi jogviszonya bármely okból megszakad, vagy a pályázó cselekedete alapján méltatlanná válik az ösztöndíjra, Szikszó Város Önkormányzata fenntartja magának a jogot az ösztöndíj folyósításának azonnali megszüntetésére.